# Hipòlit Asís Gargatagli

Hipòlit Asís Gargatagli (17 d'agost de 1986) és un jugador d'escacs català que té el títol de Gran Mestre des del 2019.
A la llista d'Elo de la FIDE del març de 2023, hi tenia un Elo de 2504 punts, cosa que en feia el jugador número 19 (en actiu) de l'estat espanyol. El seu màxim Elo va ser de 2538 punts, a la llista del maig de 2018.

## Resultats destacats en competició

El 2004 fou campió d'Espanya sub-18, subcampió juvenil de Catalunya en els anys 2003, 2004 i 2006. Campió de Catalunya sub-18 en els anys 2003 i 2004. El 2011 fou quart en l'Obert Vila de Sitges amb 7 punts de 9, els mateixos punts que el primer classificat Stefan Djuric. El 2012 a la XXIXa edició de l'Obert Internacional d'escacs actius Ciutat de Manresa va empatar al primer lloc amb José Carlos Ibarra, però fou segon per desempat. El 2013 aconseguí la primera norma de Gran Mestre. Fou tercer en dues edicions (2012 i 2014) del Campionat de Catalunya absolut. El 2014 s'incorporà com a jugador i entrenador al Club Escacs Sant Cugat.
El maig del 2015 es va proclamar campió de Catalunya en vèncer a la final l'MI Robert Alomà. El juliol del 2015 fou campió del Gran Prix d'Andorra de partides ràpides amb 7½ punts de 9, mig punt per davant dels francesos GM Jean-Noël Riff i Adrien Demuth.
L'abril de 2016 fou subcampió absolut de Catalunya de després de fer taules en les dues partides a ritme clàssic contra el Gran Mestre Àlvar Alonso, guanyant la primera partida i perdent la segona a ritme d'actius, i entaulant la primera i perdent la segona partida a ritme ràpid. L'agost del 2016, a Linares, fou quart al campionat d'Espanya amb 7 punts (el campió fou Paco Vallejo).
El maig de 2017 fou per segon cop campió de Catalunya absolut en imposar-se a la final al Gran Mestre de l'Escola d'Escacs de Barcelona, en Marc Narciso. El duel va decidir-se a la partida armageddon de desempat, després d'empatar a les dues partides estàndard, les dues de ràpides i les dues de llampec. La darrera partida per armageddon, Asís guanyà a Narciso portant les blanques. El novembre de 2017 al Magistral Ciutat de Barcelona aconseguí la seva segona norma de GM.
El març de 2018 va revalidar el títol de campió de Catalunya en vèncer a la final en les partides de desempat el GM José Angel Guerra Méndez. L'agost de 2018 empatà al primer lloc al Campió d'Espanya absolut a Linares, amb 7 punts, essent superat al desempat pel campió Salvador del Río Angelis, i per Pepe Cuenca, i quedant per damunt de Levan Aroshidze.
El setembre de 2021 fou campió absolut de Catalunya per quart cop en la seva carrera, en un campionat celebrat a les Cotxeres de Sants.

## Referències

* ↑ «Nota biogràfica de Hipòlit Asís Gargatagli» (en anglès). Chessgames.com. [Consulta: 5 gener 2020].
* ↑ «Fitxa FIDE del jugador». [Consulta: 7 maig 2015].
* ↑ «Fitxa de Hipòlit Asis» (en anglès). lloc web de la FIDE. [Consulta: 15 març 2023].
* ↑ Evolució Elo de Hipòlit Asis Gargatagli Error: hi ha títol o url, però calen tots dos paràmetres.«» (en anglès). [Consulta: 23 desembre 2021].
* ↑ «Historial de campionats d'Espanya sub-18». Federació Espanyola d'Escacs. [Consulta: 3 gener 2022].
* ↑ «Resultats Obert Vila de Sitges 2011». chess-results.com. [Consulta: 23 juliol 2015].
* ↑ chess-results.com. «Classificació final de l'Obert Internacional Ciutat de Manresa de 2012», 2012. [Consulta: 28 gener 2020].
* ↑ «fitxa Hipòlit Asis». Arxivat de l'original el 18 de maig 2015. [Consulta: 7 maig 2015].
* ↑ «El Mestre Internacional Hipòlit Asis s'incorpora al Club Escacs Sant Cugat». [Consulta: 7 maig 2015].
* ↑ «Hipolito Asís nou Campió de Catalunya Absolut». escacs.cat. [Consulta: 23 desembre 2021].
* ↑ «Hipólito Asís guanya el Campionat de Catalunya d'escacs a Olot». cugat.cat, 12-05-2015 [Consulta: 23 desembre 2021].
* ↑ «Gran Prix Andorra 2015». chess-results.com. [Consulta: 23 juliol 2015].
* ↑ «Àlvar Alonso campió de Catalunya». escacsolot.cat. [Consulta: 7 maig 2016].
* ↑ «Àlvar Alonso nou Campió de Catalunya Absolut». escacs.cat. [Consulta: 7 maig 2016].
* ↑ «LXXXI Campeonato de España Individual Absoluto». feda.org. [Consulta: 14 agost 2016].
* ↑ «Hipólito Asís, Campió de Catalunya Absolut 2017». escacs.cat. [Consulta: 7 maig 2017].
* ↑ «Retransmissió Campionat de Catalunya». [Consulta: 7 maig 2017].
* ↑ «Benjamin Gledura guanya el Trofeu Internacional d'Escacs Ciutat de Barcelona 2017». escacs.cat. [Consulta: 23 novembre 2017].
* ↑ «Campionat Absolut 2018, Hipólito Asís revalida el títol». [Consulta: 21 juny 2018].
* ↑ «Campeonato de Cataluña con Leontxo García». chessbase, 26-03-2018 [Consulta: 5 gener 2020].
* ↑ «Cto de España Individual Absoluto y Femenino». info64.org, 28-08-2018 [Consulta: 17 juny 2019].
* ↑ «El molletense Pere Garriga, subcampeón de Catalunya de ajedrez». El Periódico de Catalunya, 06-09-2021 [Consulta: 5 novembre 2022].